Komission asetus (ETY) N:o 2224/92, annettu 31 päivänä heinäkuuta 1992, Kanariansaarten humalanhankintaa koskevien erityistoimenpiteiden soveltamista koskevista yksityiskohtaisista säännöistä



Virallinen lehti nro L 218 , 01/08/1992 s. 0089 - 0090

Suomenk. erityispainos Alue 3 Nide 44 s. 0061

Ruotsink. erityispainos Alue 3 Nide 44 s. 0061



KOMISSION ASETUS (ETY) N:o 2224/92, annettu 31 päivänä heinäkuuta 1992, Kanariansaarten humalanhankintaa koskevien erityistoimenpiteiden soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 3 artiklan 4 kohdan, sekä katsoo, että asetuksen (ETY) N:o 1601/92 2 ja 3 artiklan mukaisesti olisi vahvistettava hankintaa koskeva ennakkoarvio ja humalan hankintaa muualta yhteisöstä Kanariansaarille koskevat tuet; nämä tuet on vahvistettava ottaen huomioon maailmanmarkkinoilta hankintaan liittyvät kulut ja Kanariansaarten maantieteellisestä sijainnista johtuvat olot, komission asetuksella (ETY) N:o 1695/92(2) vahvistetaan Kanariansaarten tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt; olisi annettava täydentävät yksityiskohtaiset säännöt, jotka on mukautettu humala-alalla vallitseviin kauppatapoihin erityisesti tukitodistusten voimassaolon keston ja toimijoiden velvoitteiden noudattamisen takaavien vakuuksien määrän osalta, asetuksessa (ETY) N:o 1601/92 säädettyjä toimenpiteitä sovelletaan 1 päivästä heinäkuuta 1992 lähtien; olisi säädettävä tämän asetuksen yksityiskohtaisten sääntöjen soveltamisesta samasta päivämäärästä lähtien, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1601/92 2 ja 3 artiklaa sovellettaessa CN-koodiin 1210 kuuluvaa humalaa, joka vapautetaan kolmansista maista lähtöisin olevaan suoraan tuontiin Kanariansaarille liittyvästä tuontimaksusta tai jota yhteisö tukee, koskeva hankinnan ennakkoarvio vahvistetaan 500 tonniksi ajanjaksolle 1 päivästä heinäkuuta 1992 30 päivään kesäkuuta 1993. 2 artikla Asetuksen (ETY) N:o 1601/92 3 artiklan 2 kohdassa säädetty tuki yhteisön markkinoilta lähtöisin olevan humalan hankkimiseksi Kanariansaarille ennakkoarvion mukaisesti vahvistetaan 10 ecuksi 100 kilogrammaa kohden. 3 artikla Espanja nimeää toimivaltaisen viranomaisen: a) joka antaa asetuksen (ETY) N:o 1695/92 3 artiklan 1 kohdassa säädetyn vapautustodistuksen, b) joka antaa asetuksen (ETY) N:o 1695/92 4 artiklan 1 kohdassa säädetyn tukitodistuksen, c) joka maksaa tuen asianomaisille toimijoille. 4 artikla 1 Todistushakemukset on esitettävä toimivaltaiselle viranomaiselle kunkin kuukauden viiden ensimmäisen työpäivän aikana. Todistushakemus voidaan hyväksyä ainoastaan jos a) määrä ei ole suurempi kuin Espanjan julkaisema saatavissa olevan humalan enimmäismäärä, b) ennen säädettyä todistushakemuksen jättöajan päättymistä on esitetty todiste siitä, että asianomainen on antanut vakuuden, joka on suuruudeltaan 5 ecua 100 kilogrammaa kohden. 2 Todistukset annetaan viimeistään kunkin kuukauden kymmenentenä työpäivänä. 3 Jos annetaan haettua pienempää määrää koskeva todistus, asianomainen toimija voi peruuttaa hakemuksensa kirjallisesti kolmen työpäivän kuluessa todistuksen antamisesta. Tällöin palautetaan myös todistukseen liittyvä vakuus. 4 Toimivaltainen viranomainen julkaisee saatavissa olevan enimmäismäärän hakemuksen jättöä edeltävän kuukauden viimeisellä viikolla. 5 artikla Vapautustodistusten ja tukitodistusten voimassaoloaika päättyy niiden toisen antokuukauden jälkeisen kuukauden viimeisenä päivänä. 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992 Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 13 (2) EYVL N:o L 179, 1.7.1992, s. 1